CELEX: 32004R0492
Language: bg
Date: 2004-03-08 00:00:00
Title: Регламент (EО) № 492/2004 на Съвета от 8 март 2004 година за изменение на Регламент (ЕО) № 1338/2002 относно налагане на окончателно изравнително мито и окончателно събиране на временното изравнително мито върху вноса на сулфанилова киселина с произход от Индия и за изменение на Регламент (ЕО) № 1339/2002 относно налагане на окончателно антидъмпингово мито върху вноса на сулфанилова киселина с произход inter alia от Индия

Важна правна забележка

|

32004R0492

Официален вестник n° L 080 , 18/03/2004 стр. 0006 - 0007 специално чешко издание глава 11 том 50 стр. 142  - 143 специално испанско издание глава 11 том 50 стр. 142  - 143 специално унгарско издание глава 11 том 50 стр. 142  - 143 специално литвийско издание глава 11 том 50 стр. 142  - 143 LV.ES глава 11 том 50 стр. 142  - 143 MT.ES глава 11 том 50 стр. 142  - 143 PL.ES глава 11 том 50 стр. 142  - 143 SK.ES глава 11 том 50 стр. 142  - 143 специално словенско издание глава 11 том 50 стр. 142  - 143

		Регламент (EО) № 492/2004 на Съветаот 8 март 2004 годиназа изменение на Регламент (ЕО) № 1338/2002 относно налагане на окончателно изравнително мито и окончателно събиране на временното изравнително мито върху вноса на сулфанилова киселина с произход от Индия и за изменение на Регламент (ЕО) № 1339/2002 относно налагане на окончателно антидъмпингово мито върху вноса на сулфанилова киселина с произход inter alia от ИндияСЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност,като взе предвид Регламент (ЕО) № 384/96 на Съвета от 22 декември 1995 г. за защита срещу дъмпингов внос на стоки от страни, които не са членки на Европейската общност [1], и по-специално членове 8 и 9 от него,като взе предвид Регламент (ЕО) № 2026/97 на Съвета от 6 октомври 1997 г. относно защитата срещу субсидиран внос от страни, които не са членки на Европейската общност [2], и по-специално членове 13 и 15 от него,като взе предвид предложението на Комисията след обсъждане с Консултативния комитет,като има предвид, че:A. ПРЕДИШНА ПРОЦЕДУРА(1) През юли 2002 г. Съветът, чрез Регламент (ЕО) № 1338/2002 [3], наложи окончателно изравнително мито върху вноса на сулфанилова киселина с произход от Индия. На същия ден Съветът, с Регламент (ЕО) № 1339/2002 [4], наложи окончателно антидъмпингово мито върху вноса на сулфанилова киселина с произход от Китайска народна република и Индия.(2) В рамките на тези действия Комисията, с Решение 2002/611/ЕО [5], прие цени, предложени от индийската компания Kokan Synthetics & Chemicals Pvt. Ltd ("Компанията").(3) Вносът на сулфанилова киселина с произход от Индия, изнасяна в Общността от Компанията (допълнителнен код TARIC A 398), беше освободен от изравнителни и антидъмпингови мита съгласно член 2 от Регламенти (ЕО) № 1338/2002 и (ЕО) № 1339/2002.Б. ДОБРОВОЛНО ОТТЕГЛАНЕ НА ПОЕТИТЕ АНГАЖИМЕНТИ(4) Kokan Synthetics & Chemicals Pvt. Ltd съобщи на Комисията през декември 2003 г., че иска доброволно да оттегли поетите ангажименти.(5) В съответствие с това Решение 2002/611/ЕО беше отменено.В. ОКОНЧАТЕЛНИ ИЗРАВНИТЕЛНИ И АНТИДЪМПИНГОВИ МИТА(6) Разследването, което доведе до ангажимента, предложен от Компанията, беше приключено чрез i) окончателно решение относно субсидирането и щетите с Регламент (ЕО) № 1338/2002 и ii) окончателно решение относно дъмпинга и щетите с Регламент (ЕО) № 1339/2002.(7) Съгласно член 13, параграф 9 от Регламент (ЕО) № 2026/97 и член 8, параграф 9 от Регламент (ЕО) № 384/96 размерът на изравнителните и антидъмпингови мита, които се налагат на внасяната стока, произведена и изнасяна от Компанията, трябва да се базира на фактите, установени в контекста на разследванията, водещи до тези мерки. В тази връзка, с оглед на съображение 67 от Регламент (ЕО) № 1338/2002 и съображение 46 от Регламент (ЕО) № 1339/2002, се приема, че е подходящо размерът на окончателното изравнително мито да се определи на ниво 7,1 % според стойността ad valorem, а размерът на окончателното антидъмпингово мито — на ниво 18,3 % според стойността ad valorem.Г. ИЗМЕНЕНИЕ НА РЕГЛАМЕНТИ (ЕО) № 1338/2002 И (ЕО) № 1339/2002(8) В светлината на гореизложеното член 1, параграф 3 и член 2 от Регламент (ЕО) № 1338/2002, както и член 1, параграф 3 и член 2 от Регламент (ЕО) № 1339/2002 и съответните им приложения следва да се отменят,ПРИЕ НАСТОЯЩИЯ РЕГЛАМЕНТ:Член 1Член 1, параграф 3 и член 2 от Регламент (ЕО) № 1338/2002 и приложението към него се отменят.Член 2Член 1, параграф 3 и член 2 от Регламент (ЕО) № 1339/2002 и приложението към него се отменят.Член 3Настоящият регламент влиза в сила в деня след публикуването му в Официален вестник на Европейския съюз.Настоящият регламент е задължителен в своята цялост и се прилага пряко във всички държави-членки.Съставено в Брюксел на 8 март 2004 година.За СъветаПредседателD. Ahern[1] ОВ L 56, 6.3.1996 г., стр. 1. Регламент, последно изменен с Регламент (ЕО) № 1972/2002 (ОВ L 305, 7.11.2002 г., стр. 1).[2] ОВ L 288, 21.10.1997 г., стр. 1. Регламент, последно изменен с Регламент (ЕО) № 1973/2002 (ОВ L 305, 7.11.2002 г., стр. 4).[3] ОВ L 196, 25.7.2002 г., стр. 1.[4] ОВ L 196, 25.7.2002 г., стр. 11, Регламент, изменен с Регламент (ЕО) № 236/2004 (ОВ L 40, 12.2.2004 г., стр. 17).[5] ОВ L 196, 25.7.2002 г., стр. 36.--------------------------------------------------